kardosdrur/scandi-wiki huggingface dataset:
Himmelhalvkugle

Himmelhalvkugle er betegnelse for en projektion af Jordens nordlige og sydlige halvkugler på himmelhvælvet.

I lighed med Jordens geografisk opdeling, er himmelhvælvet opdelt i en ækvator, og nordlige og sydlige breddegrader, men hvor Jorden er opdelt i østlige og vestlige længdegrader, er himmelhvælvet i stedet opdelt i timer, minutter og sekunder (h:m:s) – den såkaldte rektascension (R.A. eller RA).

Hver af disse timer dækker præcis den vinkel, som Jorden roterer om sin egen akse hver time. En sådan time på himlen er 15° bred.

På himlen kaldes positionen i breddegrader for deklination (dec. eller δ).

Koordinatsystemer i astronomi
Cephalorhynchus

Cephalorhynchus er en slægt af delfiner. Slægten består af fire arter, hvoraf den ene, Hectors delfin, er verdens mindste delfin. Delfinerne i denne slægt er generelt små.

Arter 
 Cephalorhynchus commersonii (Commersons delfin)
 Cephalorhynchus eutropia (Sort delfin)
 Cephalorhynchus heavisidii (Sydafrikansk delfin)
 Cephalorhynchus hectori (Hectors delfin)

Sydlig hvidskæving, der hidtil har været placeret i slægten Lagenorhynchus, bør ifølge molekylærgenetiske undersøgelser muligvis flyttes til denne slægt eller grupperes sammen med stillehavshvidskæving, mørk hvidskæving og korshvidskæving i en ny slægt, Sagmatias..

Noter

Eksterne henvisninger 

Delfiner
Stari Grad (Sarajevo)

Stari Grad (der betyder "gammel by") er en kommune i Sarajevo, Bosnien-Hercegovina. Det er den ældste del og mest historisk vigtige del af Sarajevo. I hjertet er Basčarsija, den gamle bys markedssektor hvor byen blev grundlagt af osmannerne i det 15. århundrede.

Eksterne links 
http://www.starigrad.ba/bs2/index.php 

Byer i Bosnien-Hercegovina
Demarkationsproblemet

Demarkationsproblemet i videnskabsteori beskæftiger sig med hvordan man kan trække en grænse mellem videnskab og ikke-videnskab, herunder fx videnskab og pseudovidenskab, videnskab og religion eller videnskab i forhold professionel tænkning eller tænkning generelt. 

Der findes forskellige bud på problemet. 

Ét kriterium blev foreslået af Karl Popper. Han mente at videnskabelige teorier var karakteriseret ved at være så præcist formulerede, at det er muligt for andre forskere at efterprøve enhver hypotese ved falsificering. Popper mente ikke det var muligt endeligt at bekræfte en teori.

Videnskabsteori
Helge Melbin

Helge Melbin (født 9. januar 1897 på Frederiksberg) var en dansk typograf og atlet (sprinter). Han løb for Østerbro-klubben Københavns IF og vandt det danske mesterskab 1928 på 200 meter.
 
Kunstneren Jens Ferdinand Willumsen har i 1912 malet sig selv mens han udfører et portræt af den unge Helge Melbin. Maleriet er deponeret på J.F. Willumsens Museum af det svenske Nationalmuseum i Stockholm. 

Helge Melbin var i en lang periode dame-træner i KIF.

Personlige rekorder 
 100 meter: 11,1 1929
 200 meter: 23,3 1928

Noter 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Sprintere fra Danmark
Typografer fra Danmark
Personer fra Frederiksberg
Donau-Iller-Nahverkehrsverbund

Donau-Iller-Nahverkehrsverbund (DING) står for den offentlige trafik i Ulm, Biberach, og Neu-Ulm i Bayern.

Det blev oprettet 1. januar 2003, ved at 34 selskaber kom under DING.

I 2005 kørte der 59,2 mio. med selskabet.

Eksterne henvisninger 
 DING 
 Sporvognsrejser: Ulm 

Trafikselskaber i Tyskland
Anton Ferdinand

Anton Julian Ferdinand (født 18. februar 1985) er en engelsk Fodboldspiller, der spiller for Southend United. Tidligere har han optrådt for West Ham United i London, Sunderland, Queens Park Rangers og Bursaspor på et lejebasis. Han er bror til tidligere Manchester United-spiller Rio Ferdinand.

Anton Ferdinand spillede 17 kampe for englands U/21 landshold i perioden 2004-2007 det blev dog ikke til nogen mål.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Sunderland A.F.C.
Fodboldspillere fra Queens Park Rangers F.C.
Fodboldspillere fra Bursaspor
Forbundsrådet (Schweiz)

Forbundsrådet (tysk Bundesrat, fransk Conseil fédéral, italiensk Consiglio federale, rætoromansk Cussegl federal) er regeringen i Schweiz.

Forbundsrådet består af 7 medlemmer fra de fire største partier i landet:

 Freisinnig-demokratische Partei der Schweiz (FDP)
 Christlichdemokratische Volkspartei der Schweiz (CVP)
 Schweizerische Volkspartei (SVP)
 Sozialdemokratische Partei der Schweiz (SPS)

Sammensætningen af Forbundsrådet var der i perioden 1959-2003 to medlemmer hver til FDP, CVP og SPS og et medlem til SVP i henhold til 'Zauberformel'. Efter valget af medlemmer i regeringen i Forbundsforsamlingen 10. december 2003 fik SVP, som var gået frem i valget på ny nationalforsamling, den ene af CVP's pladser i regeringen.

Forbundsrådet (regeringen) ledes af forbundspræsidenten (tysk Bundespräsident, fransk le président de la Confédération, italiensk il Presidente della Confederazione, rætoromansk il president da la confederaziun), som vælges for et år om gangen.

Forbundspræsidenten leder regeringen som primus inter pares (den fremmeste blandt ligemænd) og er samtidig landets statsoverhoved.

Forbundsforvaltningen   
Den schweiziske centralforvaltning er delt i otte afdelinger. De syv ministre er leder af hver deres departement. Desuden er forbundskansleren leder af forbundskancelliet.

De syv ministerier er:   
 Udenrigsministeriet (Eidgenössisches Departement für auswärtige Angelegenheiten (EDA))
 Indenrigs- og videnskabsministeriet (Eidgenössisches Departement des Innern (EDI), inklusive ETH-Bereich) 
 Justits- og politiministeriet (Eidgenössisches Justiz- und Polizeidepartement (EJPD))
 Forsvars-, civilforsvars- og sportsministeriet (Eidgenössisches Departement für Verteidigung, Bevölkerungsschutz und Sport (VBS))
 Finansministeriet (Eidgenössisches Finanzdepartement (EFD)) 
 Økonomi- og erhvervsministeriet (Eidgenössisches Volkswirtschaftsdepartement (EVD)) (handel, industri og landbrug)
 Miljø-, trafik-, energi- kommunikationsministeriet (Eidgenössisches Departement für Umwelt, Verkehr, Energie und Kommunikation) (UVEK))

Forbundskansleren er formelt ikke medlem af regeringen, men deltager i forbundsrådets møder, dog uden stemmeret. Forbundskancelliet (Schweizerische Bundeskanzlei (BK)) løser stabs- og sekretariatsopgaver for forbundsrådet. Desuden offentliggør kancelliet lovene og er ansvarlig for forbindelserne mellem regeringen og parlamentet.

Eksterne henvisninger 

 Tysk hjemmeside for Schweiz' regering 
 Engelsk hjemmeside for Schweiz' regering 

 Forbundsrådet
Schweiz' politik
Regeringer
Kollegiale statsoverhoveder
Hverringevej (Odense)

Hverringevej er en gade i Munkebjergkvarteret i Odense. Der er to veje der hedder Hverringevej, og faktisk ligger den anden Hverringevej også på Fyn, nemlig nord for Kerteminde hvor der er et gods der hedder Hverringe Gods. Vejen i Odense er ligesom vejen i Kerteminde opkaldt efter Hverringe Gods, men baggrundshistorien er en anden.

Opkaldelse 
Vejen i Kerteminde har fået navnet fordi den gik forbi godset. Vejen i Odense har fået sit navn, fordi Odense Kommune har villet skabe orden i gadenavnene ved at opkalde nye veje i bestemte kvarterer i bestemte temaer. I Munkebokvarteret var temaet fynske herregårde. Mandag den 3. april 1944 besluttede byrådet så at vedtage temaet.

16. oktober samme år blev navnet Hverringevej vedtaget, da det er en vej i den nordøstlige del af kvarteret, og Hverringe ligger på det nordøstlige Fyn.

Gader i Odense
Jean Jacques Alexis Uhrich

Jean Jacques Alexis Uhrich (15. februar 1802 i Phalsbourg – 9. oktober 1886 i Paris) var en fransk militærmand, der nok er bedst kendt for at lede det forgæves forsvar af Strasbourg under belejringen i 1870.

Uhrich udgik fra Saint-Cyr som sekondløjtnant i 1820 og blev løjtnant i 1824 og kaptajn i 1831. I 1843 blev han oberstløjtnant og i 1848 oberst. I 1852 blev han brigadegeneral.

Under Krimkrigen gjorde han sig bemærket, bl.a. under slaget om Malakoff i 1855, efter hvilket han blev divisionsgeneral. I 1859 deltog han i felttoget i Italien, og i 1868 overgik han til reserven og blev ridder af Æreslegionen.

19. juli 1870 blev han kommandant over 6. division i Strasbourg. Han opgav først forsvaret af byen, da nyheden om Frankrigs nederlag i slaget ved Sedan kom. Inden da var både biblioteket og museet i Strasbourg gået tabt i bombardementet.

Kilder og eksterne henvisninger 

 Le général Uhrich
 Uhrich 

Militærfolk fra Frankrig
Riddere af Æreslegionen
Sidste skoledag

Sidste skoledag er en traditionel festdag på mange folkeskoler på den sidste "normale" skoledag for elever i 9. og 10. klasse, før de går på læseferie forud for eksamen. Også nogle efterskoler og gymnasier fejrer sidste skoledag.

Trods navnet er der ikke tale om en skoledag i traditionel forstand hverken for 9. og 10. klasserne eller for de øvrige elever og lærere. I stedet er det en festdag med forskellige aktiviteter, hvor man fejrer de elever, der snart skal forlade skolen. Dagens forløb varierer fra skole til skole, men ting som fælles morgenmad, udklædning, karameluddeling og underholdning er udbredte traditioner.

Nogle skoler har også sprøjten med vand og skum som mere eller mindre officiel tradition. Da det imidlertid kan være særdeles ubehageligt for ofre, der ikke er indforståede, er det dog forbudt en del andre steder.

Traditioner 
 Blå bog: Ofte skrives der blå bog om klassernes elever, og evt. lærer. Blå bog skrives oftest af elever. 
 Karameluddeling: Eleverne i en klasse køber ofte karameller, som de så kaster ud til andre elever for underholdningens skyld.
 Morgenmad: Eleverne eller lærerne arrangerer tit et morgenmadsarrangement som en måde at starte den sidste dag på.
 Udklædning: Både elever og lærere kan være udklædte for at markere den sidste skoledag.
 Underholdning: Der er mange former for underholdning på den sidste dag i folkeskolen, men underholdning som fodbold i skum, parodier på klassens lærere, vandsprøjtning på mindre klasser, quizzer om eleverne/lærerne i klassen, karaoke m.m. er mange steder til alles begejstring.

Kilder

Mærkedage
Festdage
Jasmin

Jasmin (Jasminum) er en slægt med ca. 30 arter, der er udbredt i Afrika, Asien, Australien, på Stillehavsøerne og i Sydeuropa (én art). Det er stedsegrønne eller løvfældende træer, buske eller lianer. Unge grene er kantede og furede. Bladene er modsat stillede (sjældnere: spredtstillede eller kransstillede), hele, 3-koblede eller uligefinnede. Blomsterne er samlet i små stande ved bladhjørnerne. Den enkelte blomst er klokke-, rør- eller skålformet og 4-tallig med hvide eller gule (sjældnere: røde eller violette) kronblade og ofte duftende. Frugterne er bær.

Der udtrækkes æterisk olie til fremstilling af parfume fra flere af arternes blomster., på samme måde som roser og lavendel. Her beskrives kun de arter, som forhandles i Danmark.

 Ægte jasmin (Jasminum fruticans)
 Duftjasmin (Jasminum grandiflorum)
 Mangeblomstret jasmin (Jasminum polyanthum)
 Vinterjasmin (Jasminum nudiflorum)

Referencer

Eksterne henvisninger
Opel Corsa

Opel Corsa er en minibil fra den tyske bilfabrikant Opel, som siden efteråret 1982 er blevet bygget i fire forskellige generationer, benævnt Corsa A til Corsa F. Corsa C var bygget på GMs Gamma-platform, og Corsa D på den fælles GM-Fiat SCCS platform, der også blev benyttet til Fiat Punto. Den nuværende udgave (pr. 2023), Corsa F, er den første af Corsa-generationerne, der ikke er bygget på en GM-platform, idet Opel i 2017 var blevet opkøbt af franske Groupe PSA. Corsa F er fremstillet på PSA-platformen CMP.

Udover at være solgt under Opel-mærket er modellen er i sin levetid blevet solgt under en række andre mærker ejet af General Motors (herunder Vauxhall, Chevrolet og Holden). I de fleste europæiske lande sælges Corsa under navnet Opel Corsa. I Storbritannien blev Corsa A solgt som Vauxhall Nova og Corsa B og C som Vauxhall Corsa. I Japan hedder bilen Opel Vita, da der allerede siden 1978 havde fandtes en Toyota Corsa. I Australien er Corsa B og C blevet solgt under navnet Holden Barina. Den aktuelle Barina er dog baseret på Chevrolet Kalos.

I Europa har Corsa fra starten fandtes som tre- og femdørs hatchback, og i andre lande også som sedan (model "TR") eller som stationcar under varemærket Chevrolet eller Buick. Corsa A kunne frem til august 1987 også fås som sedan i Tyskland. Den i efteråret 2004 introducerede cabriolet Tigra TwinTop er i store træk en Corsa C som cabriolet.

På højden af sin popularitet var Corsa i 1998 verdens bedst sælgende bil med 910.839 solgte eksemplarer. I 2007 var der solget over 18 millioner Corsaer globalt.

Overblik over generationerne

Modelvarianter for forskellige lande 
I flere lande, primært uden for Europa, er Corsa C ikke blevet afløst af Corsa D. Der findes også en pickup-udgave af Corsa C, som i Kenya og Sydafrika hedder Corsa Utility og i Brasilien, Uruguay og Venezuela Chevrolet Montana.

Også Corsa B bygges stadigvæk i nogle lande. I Sydafrika sælges den oprindelige version (før 1997) som Corsa Lite, hvor den faceliftede version (fra 1997) sælges i Indien under navne som Corsa Sail (hatchback), Corsa Joy (sedan) og Corsa Swing (Caravan/stationcar).

Frem for alt i Sydamerika findes der en afledt model af Corsa, Chevrolet Corsa.

En modificeret Corsa C sælges i Argentina, Brasilien, Ecuador, Mexico og Uruguay som hatchback og sedan under betegnelsen Corsa.

Den siden år 2000 i Brasilien og Uruguay solgte Chevrolet Celta er en stærkt modificeret Opel Corsa B med designelementer (som f.eks. forlygter) fra Opel Vectra. Sedanmodellen, som kom på markedet i 2007, hedder Chevrolet Prisma.

På andre markeder sælges Corsa derimod under navnet Opel Vita. Denne betegnelse benyttes om Corsa B og C på østafrikanske markeder. Med eksporten af bilen benyttes navnet også i Japan.

Noter

Eksterne henvisninger 

 Officielt websted 

 
Minibiler
Forhjulstrukne biler
Biler introduceret i 1982
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Wildspitze

Wildspitze () er det højeste bjerg i bjergkæden Ötztal Alperne i Østrig. Det er endvidere det næsthøjeste bjerg i Østrig efter Großglockner.

Wildspitze består af to bjergtinder: den stenede sydtinde på 3.770 moh og den isede nordtinde på 3.774 moh. Dens store antal af gletsjere og dens forholdsvis enkle ruter gør den populær blandt isklatrere (særligt nordsiden). Den første bestigning af den sydlige bjergtinde skete i 1848 af Leander Klotz, ligesom den højere nordlige bjergtinde også blev besteget første gang af Leander Klotz i 1861.

Kildehenvisninger

Eksterne henvisninger 

Bjerge i Østrig
Bjerge i Alperne
Herskab og tjenestefolk

Herskab og tjenestefolk er en britisk tv-serie i 65 afsnit. Serien følger herskabet og tjenestefolkene i herskabsvillaen Eaton Place 1903-1930. 

Serien foregår fra 1903 til 1930'erne i Storbritannien.

Medvirkende 

 Gordon Jackson – Angus Hudson
 David Langton – Richard Bellamy, 1st Viscount Bellamy of Haversham
 Jean Marsh – Rose Buck
 Angela Baddeley – Kate Bridges
 Simon Williams – Lieutenant/Captain/Major James Bellamy
 Christopher Beeny – Edward Barnes
 Joan Benham – Lady Prudence Fairfax
 Raymond Huntley – Sir Geoffrey Dillon
 Rachel Gurney – Lady Marjorie Bellamy (afsnit 1 to 3)
 Patsy Smart – Maud Roberts (afsnit 1 to 3)
 George Innes – Alfred Harris (afsnit 1 and 3) 
 Nicola Pagett – Elizabeth Kirbridge (afsnit 1 and 2) 
 Ian Ogilvy – Lawrence Kirbridge (afsnit 1 and 2) 
 Pauline Collins – Sarah Moffat (afsnit 1 and 2) 
 Brian Osborne – Pearce (afsnit 1 and 2) 
 Evin Crowley – Emily (afsnit 1) 
 Jenny Tomasin – Ruby Finch (fra afsnit 2) 
 John Alderton – Thomas Watkins (afsnit 2) 
 Jacqueline Tong – Daisy Barnes (fra afsnit 3)
 Lesley-Anne Down – Georgina Worsley (fra afsnit 3)
 Meg Wynn Owen – Hazel Bellamy (nee Forrest) (afsnit 3 and 4)
 Hannah Gordon – Virginia Bellamy (previously Hamilton) (fra series 4)
 Gareth Hunt – Frederick Norton (fra afsnit 4)
 Anthony Andrews – Robert, Marquis of Stockbridge (afsnit 5)
 Karen Dotrice – Lily Hawkins (afsnit 5)

Eksterne henvisninger 

 Upstairs, Downstairs (engelsk)
 

Britiske tv-serier fra 1970'erne
Tv-programmer fra ITV
Weißkamm

Weißkamm er en bjergkam i bjergkæde Ötztal Alperne i Østrig med bjergene Wildspitze (3.774 moh) og Weißkugel (3.739), som er Østrigs andet- og tredjestørste bjerg efter Großglockner. Fra Weißkugel strækker Wißkamm sig omkring 20 kilometer mod nordøst fra Sölden.

De to store gletsjere Gepatschferner og Mittelbergferner, som er de største gletsjerarealer i Öztal Alperne, ligger i Weißkamm. Med den øvrige gletsjere Kesselwandferner, Vernagtferner og Taschachferner udgør de et næste samlet isdække, som gør Öztaler Alperne til det største gletsjerareal i Østrig.

Eksterne henvisninger 

Bjerge i Østrig
Bjerge i Alperne
Åbyhøj SK

Åbyhøj Squash Klub er en Dansk squashklub. Klubben har lokaler på Silkeborgvej 261, i Aarhus-bydelen Åbyhøj. Klubben er en af de stærkeste i Danmark, med tre hold placeret i de bedste to danske rækker, og et fjerde hold i 2. division Midt/Nord. Klubbens førstehold har flere gange taget medaljer i elitedivisionen, i 2008 måtte de dog nøjes med en 4. plads.

Historie 
Klubbens lokaler er placeret i den gamle Astra Biograf som blev nedlagt til fordel for en sammensmeltning af biografer under Nordisk Film. I dag kan Astra Biografen mindes i Biocity i Aarhus C, hvor én af salene er opkaldt efter biografen. De gamle sale i Astra Biografen er i dag omdannet til Squashbaner. Åbyhøj Squash Klub råder i dag over 3 baner.

Nuværende spillere 

Herre Hold:

Dame Hold:

Squash i Danmark
Sportsklubber i Aarhus
Weißkugel

Weißkugel () er det næsthøjeste bjerg i Ötztal Alperne i Østrig efter Wildspitze. Dermed er bjerget det tredjehøjeste i landet efter Großglockner. Bjerget er 3.739 meter højt og præget af flere gletsjere. Den er beliggende i bjergkammen Weißkamm, der danner grænsen mellem Italien og Østrig.

Allerde i 1850 forsøgte østrigske embedsmænd at bestige Weißkugel for at foretage opmålinger. Men først den 30. september 1861 lykkedes det wieneren Joseph Anton Specht at bestige bjerget fra sydsiden. I denne ekspedition deltog også Leander Klotz, der var den første bestiger af Wildspitze.

Wießkugel har på grund af den centrale beliggenhed en god udsigt over Alperne. Herfra kan man i klart vejr se bl.a. Berner Alperne, Glarner Alperne, Rätische Alper, Ortler Alperne. Dolomitterne og Großglockner.

Bjerge i Østrig
Bjerge i Alperne
Avesta

Avesta var de gamle perseres og mederes hellige samling af skrifter indenfor troen Zarathustrianisme. 

Det antages, at de vigtigste dele af teksterne er profeten Zarathustras hellige åbenbaringer, der er skrevet ned omkring år 1000 f.Kr. De ældste dele menes at være lidt ældre, mens de yngre dele menes at være skrevet 559-330 f.Kr.

Hellige skrifter
Bøgestrømmen

Bøgestrømmen er farvandet, der forbinder Stege Bugt og Faxe Bugt mellem øen Nyord og Kalvehave og Jungshoved på Sjælland.

Farvandet indgår i et EF-fuglebeskyttelsesområde, et EF-habitatområde, et Ramsarområde og et natur- og vildtreservat.

Noter 

Sunde i Danmark
Vordingborg Kommunes geografi
Ramsarområder i Danmark
Østersøen
USIA

USIA (fork. for Uprawlenije Sowjetskim Imuschtschestwom w Awstriji (forvaltning af sovjetisk ejendom i Østrig)) var et sovjetisk selskab, der bestod af mere end 300 virksomheder, som var beslaglagt i den sovjetiske besættelseszone i Østrig fra Nazi-Tyskland i 1946. Grundlaget for disse handlinger var Potsdamtraktaten, der tillod besættelsesmagterne at hente krigsskadeerstatning i deres respektive zoner.

Omfang af USIA-koncernen 
Blandt de beslagte koncerner i USIA var bl.a.:

Virksomheder under Deutsche Erd- und Steinwerke GmbH Berlin (DEST) omkring den tidligere koncentrationslejr Mauthausen-Gusen
Lokomotivfabrik Floridsdorf,
det østrigske Brown Boveri AG
AEG-Union
Osram-glødepærer
Porr AG
Raxwerke Wiener Neustadt
Brunner Glasfabrik i Brunn am Gebirge
KBA Mödling Maria Enzersdorf
Wiener Dianabad og andre småvirksomheder
Rosenhügel-Filmstudios

Mange af Østrigs nøgleindustrivirksomheden var truffet af denne sovjetiske forordning. Virksomhederne blev trukket ud af den statlige indflydelse og blev udelukkende kontrolleret af den sovjetiske besættelsesmagt. Udenforstående fik dermed ikke længere indblik i virksomhederne, og først fra 1955 efter Østrigs selvstændighed kunne man atter danne sig et klart billede over disse dem. Der var beskæftiget mere end 53.000 medarbejdere i USIA-virksomhederne.

USIA blev bestyret fra Wien, og måtte rette sig efter planer fra Moskva. De fleste virksomheder blev dog drevet efter markedsøkonomiske principper. USIA betalte de ansatte godt og var imødekommende overfor arbejdermedbestemmelse. Ydermere var den østrigske befolkning generelt tilfredse med USIA-virksomhederne, da priserne i USIA-forretningerne lå under de priserne, der normalt blev forlangt på det frie marked.

USIA kunne endvidere præstere virksomhedsbørnehaver i en tid, hvor børnehaver ikke var udbredt i Østrig.

Andre sovjetisk kontrollerede virksomheder 
Andre sovjetisk kontrollerede virksomheder udenfor rammerne af USIA var bestemt gennem den såkaldte Befaling nr. 17 af generaloberst Kurassow:

 Den nuværende mineralolie-industri OMV AG, det daværende SMV (Sowjetische Mineralölverwaltung) med ca. 7.800 ansatte
 Donau-dampskibsfartsselskabet Erste Donau-Dampfschiffahrts-Gesellschaft med ca. 1.600 ansatte.

Slutningen på USIA 
Efter den Østrigske Statstraktat i 1955 blev USIA-virksomhederne givet tilbage til Østrig indenfor seks år gennem med en betaling på end 150 mio. dollars. Denne krigsskadeerstatning kunne også ske gennem vareleverancer. Ydermere måtte Østrig alene for tilbageleveringen af olie- og gasfelter betale 200 mio. dollars i form af olieleverancer til den daværende Sovjetunion.

Østrigs historie
Sovjetunionen under 2. verdenskrig